**Ogres novada pašvaldības saistošo noteikumu Nr.19/2021 “Par maznodrošinātas mājsaimniecības ienākumu slieksni Ogres novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17.punktu 2021.gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Jaunizveidotā Ogres novadā šobrīd ir spēkā šādi saistošie noteikumi vai to punkti par maznodrošinātas mājsaimniecības ienākumu sliekšņa noteikšanu, kas ir izvērtējami:   1. Ogres novada pašvaldības 2018.gada 19.aprīļa saistošie noteikumi Nr.8/2018 “Par maznodrošinātas mājsaimniecības statusa noteikšanu un ienākumu un materiālo stāvokli personas atzīšanai par trūcīgu vai maznodrošinātu Ogres novadā”; 2. Ķeguma novada pašvaldības 2021.gada 17.februāra saistošie noteikumi Nr. KND1-6/21/4 “Par maznodrošinātas mājsaimniecības ienākuma slieksni Ķeguma novadā”; 3. Ikšķiles novada pašvaldības 2020.gada 25.marta saistošo noteikumu Nr.6/2020 “Pašvaldības sociālie pabalsti Ikšķiles novada iedzīvotājiem” 8.punkts; 4. Lielvārdes novada pašvaldības 2021.gada 3.marta saistošie noteikumiu Nr. 2 “Par maznodrošinātas mājsaimniecības ienākumu slieksni Lielvārdes novada pašvaldībā”, (turpmāk visi kopā – spēkā esošie saistošie noteikumi).   Jaunievēlētai Ogres novada pašvaldības domei ir jāizvērtē spēkā esošie saistošie noteikumi un jāpieņem jauni saistošie noteikumi par maznodrošinātas mājsaimniecības ienākumu sliekšņa noteikšanu, kas attieksies uz visu jaunizveidotā Ogres novada teritoriju.  Pieņemot saistošos noteikumus par maznodrošinātas mājsaimniecības ienākumu sliekšņa noteikšanu, visā jaunizveidotajā Ogres novadā tiks noteikti vienādi sociālo pabalstu saņemšanas kritēriji. |
| 1. Īss projekta satura izklāsts | Saistošo noteikumu projekts nosaka maznodrošinātas mājsaimniecības ienākumu slieksni Ogres novada pašvaldībā no 2022.gada 1.janvāra.  Ievērojot Ogres novada pašvaldības budžeta iespējas, maznodrošinātas mājsaimniecības ienākumu slieksnis tiek noteikts 380 *euro* pirmajai vai vienīgajai personai mājsaimniecībā un 266 *euro* pārējām personām mājsaimniecībā.  Sociālo pakalpojumu un sociālās palīdzības likuma 33.panta trešā daļa nosaka, ka maznodrošinātas mājsaimniecības ienākumu slieksni katra pašvaldība ir tiesīga noteikt ne augstāku par 436 *euro* pirmajai vai vienīgajai personai mājsaimniecībā un 305 *euro* pārējām personām mājsaimniecībā, bet ne zemāku par šā panta otrajā daļā noteikto trūcīgas mājsaimniecības ienākumu slieksni.  Līdz ar to saistošo noteikumu projekts atbilst Sociālo pakalpojumu un sociālās palīdzības likuma normām.  Izvērtējot spēkā esošo saistošo noteikumu nosacījumus, konstatēts sekojošais:   1. Ogres novada pašvaldībā maznodrošinātas mājsaimniecības ienākumu slieksnis noteikts 380 *euro* pirmajai vai vienīgajai personai mājsaimniecībā un 266 *euro* pārējām personām mājsaimniecībā; 2. Ķeguma novada pašvaldībā maznodrošinātas mājsaimniecības ienākumu slieksnis noteikts 327 *euro* pirmajai vai vienīgajai personai mājsaimniecībā un 229 *euro* pārējām personām mājsaimniecībā; 3. Ikšķiles novada pašvaldībā maznodrošinātas mājsaimniecības ienākumu slieksnis noteikts 354 *euro* pirmajai vai vienīgajai personai mājsaimniecībā un 248 *euro* pārējām personām mājsaimniecībā; 4. Lielvārdes novada pašvaldībā maznodrošinātas mājsaimniecības ienākumu slieksnis noteikts 350 *euro* pirmajai vai vienīgajai personai mājsaimniecībā un 245 *euro* pārējām personām mājsaimniecībā.   Saistošie noteikumi par maznodrošinātas mājsaimniecības ienākumu slieksni visā jaunizveidotā Ogres novada administratīvā teritorijā tiks piemēroti no 2022.gada 1.janvāra, savukārt spēkā esošie saistošie noteikumi no 2022.gada 1.janvāra zaudēs spēku. |
| 1. Informācija par plānoto projekta ietekmi uz pašvaldības budžetu | Nav plānota budžeta izdevumu palielināšanās |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 1. Informācija par administratīvajām procedūrām | Institūcija, kurā var vērsties saistošo noteikumu piemērošanā, ir Ogres novada Sociālais dienests. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētāja vietnieks G.Sīviņš